אוזירב רועה הצאן הביט אל הניסיר המושלג בפסגתו, הר מוזר היה הר זה. באותו יום נשמעו לפתע קולות והעדר נס בפחד לכיוון הפסגה. לאוזירב לא היו הכוחות לדלג אחריהם ביער הסבוך, וגם הקולות שעלו משם לא עודדו אותו לכך. מעולם לא היו חיות טרף כאלו בהרי אררט, אולי דובים וזאבים. הקולות שעלו משם היו של חיות אחרות, שאותן לא הכיר, וגם לא ראה. למחרת היום אוזירב וכמה מחבריו הרועים טיפסו אל ההר לחפש את העדר. שם בפסגה הוא נמצא בשלמותו בתוך צריף עץ ענק. בפתחו של הצריף עמדו שתי חיות ענק מוזרות עם חדק, כאילו מגנות על יושביו. אוזירב נזכר באגדה על אודות מלך אורוק שהציל את החיות ואת חבריו ממבול שהציף את הארץ.